Mario (pelisarja)
Mario on Nintendon menestynein videopelisarja. Sen ensimmäinen osa, "Mario Bros.", julkaistiin vuonna 1983 pelihalleissa, mutta pelin päähahmo Mario oli nähty jo vuonna 1980 "Donkey Kong" -nimisessä pelissä. Sarjan ensimmäinen varsinainen konsolipeli "Super Mario Bros." on Guinnessin ennätysten kirjan mukaan kautta aikojen myydyin videopeli, ja sarjan pelejä on myyty maailmanlaajuisesti 184 miljoonaa kappaletta . Pelisarjan päähahmo Mario on myös Nintendon virallinen maskotti.
Dr. Mario
Dr. Mario ("Dokutā Mario") on Nintendon samannimisen pelisarjan päähahmo. Pelisarjan ensimmäinen osa ilmestyi vuonna 1990. Sarjan pelit ovat puzzlepelejä, ja niiden tärkeimpiä ominaisuuksia ovat virukset, joita vastaan taistellaan vitamiineilla. Suurin osa "Dr. Mario" -pelisarjan peleistä on julkaistu Game Boy -konsoleille. Pelin taustamusiikin on tehnyt Hirokazu Tanaka. Pelisarjan päähahmo Dr. Mario esiintyy myös Super Smash Bros.-pelisarjassa.